โจ๋นนท์ดุ ยกพวกไล่ฟันวินจยย. ก่อนยิงซ้ำ เจ็บ2 
วัยรุ่นเมืองนนท์ ยกพวกมาไล่ฟันวินจยย.รับจ้างกลางดึก ก่อเหตุแล้ววิ่งไปขึ้นปิกอัพเตรียมหนี ฝ่ายวินจยย.ตามไปเพื่อจะดูทะเบียนรถถูกยิงสวนมา 1 นัดกระสุนพุ่งเจาะท้องล้มฟุบ รวมแล้วมีคนถูกฟันเจ็บ 1 ถูกยิงสาหัสอีก 1 เชื่อคู่อริตามล้างแค้น     ,เมื่อเวลา 23.00 น. วันที่ 12 ก.พ. 58 ร.ต.ท.สายยนต์ ทองทา พงส.(สบ.1) สภ.เมืองนนทบุรี รับแจ้งจากศูนย์วิทยุ ว่า มีเหตุวัยรุ่นยกพวกบุกใช้อาวุธมีดไล่ฟันและยิงคนขี่วินรถจยย.มีผู้ได้รับบาดเจ็บ 2 ราย เหตุเกิดบริเวณวินรถจยย.รับจ้าง หน้าร้านสะดวกซื้อแฟมิลี่มาร์ท สาขาวัดบางแพรกเหนือ ซอยศรีพรสวรรค์ ต.สวนใหญ่ อ.เมืองนนทบุรี จึงรุดไปตรวจสอบพร้อมด้วย พ.ต.อ.มนตรี เทศขัน ผกก.สภ.เมืองนนทบุรี พ.ต.ท.ศราวุธ คงคานนท์ รอง ผกก.ป. พ.ต.ท.ปัณณพัฒน์ เดชโชติพิสิฐ รอง ผกก.สส. และเจ้าหน้าที่ตำรวจพิสูจน์หลักฐาน บก.ภ.นนทบุรี,ที่เกิดเหตุอยู่บริเวณหน้าร้านสะดวกซื้อ พบเลือดไหลหยดเป็นทาง เก้าอี้ล้มระเนนระนาด ส่วนผู้บาดเจ็บพลเมืองดีนำส่ง รพ.พระนั่งเกล้า ไปก่อนหน้านี้แล้ว ทราบชื่อคือนายมนตรี เทียมเมือง อายุ 21 ปี มีบาดแผลถูกยิงด้วยอาวุธปืนขนาด .38 เข้าที่ท้องอาการสาหัส และนายชาญชัย (ขอสงวนนามสกุล) อายุ 18 ปี ถูกมีดฟันเข้าที่กลางหลัง 1 แผล ข้อมือซ้าย 1 แพทย์ได้นำตัวนายมนตรี เข้าห้องไอซียูเพื่อทำการผ่าตัดเอาหัวกระสุนออก ซึ่งทั้ง 2 คนเป็นคนขี่รถวินจยย.,สอบสวนเพื่อนคนเจ็บซึ่งอยู่วินจยย.เดียวกัน ให้การว่า เวลาประมาณ 21.30 น.ขณะที่ตนและผู้บาดเจ็บกำลังนั่งรอรับผู้โดยสารอยู่ที่วิน ได้มีวัยรุ่นชาย 3 คนสวมหมวกไหมพรมสีดำปิดคลุมใบหน้าเดินเข้ามาตะโกนเรียกชื่อนายชาญชัย พอนายชาญชัย หันไปมองคนร้ายได้ใช้อาวุธมีดดาบฟันใส่ แต่ไม่ถูก นายชาญชัย จึงวิ่งหนี คนร้ายทั้งสามคนได้วิ่งไล่ฟันเข้าที่กลางหลัง และฟันซ้ำ นายชาญชัยใช้แขนซ้ายรับมีดจนถูกฟันเข้าที่ข้อมือ ก่อนที่นายชาญชัยจะวิ่งหนีในสภาพโชกเลือดไปขอความช่วยเหลือจากชาวบ้าน ท่ามกลางสายตาของคนที่เผ่านไปมา,หลังจากที่คนร้ายก่อเหตุแล้ว ได้วิ่งหนีไปขึ้นรถ กระบะอีซูซุ สีเทา ที่จอดเลยไปประมาณ 200 เมตร นายมนตรี และคนขี่รถวินจยย.รับจ้างจึงวิ่งติดตามไปเพื่อจะดูทะเบียนรถ แต่ถูกกลุ่มคนร้ายใช้อาวุธปืนยิงสวนมา1 นัด ถูกเข้าที่ท้องนายมนตรี จนล้มลงกับพื้น พวกตนจึงรีบนำคนเจ็บทั้งสองคส่ง รพ.พระนั่งเกล้า,ทางด้านนายชาญชัย คนเจ็บ ให้การว่า ก่อนหน้านี้เคยมีเรื่องทะเลาะวิวาทกับวัยรุ่นซอยประชาอุทิศ ถนนเลี่ยงเมืองนนทบุรี จึงคิดว่าสาเหตุน่าจะมาจากกลุ่มคู่อริ ที่เคยมีเรื่องกันยกพวกมาเพื่อจะคิดบัญชีแค้น ซึ่งเบื้องต้นเจ้าหน้าที่ตำรวจจะตรวจสอบกล้องวงจรปิดที่ติดตั้งอยู่ที่หน้าร้านสะดวกซื้อและภายในซอย เพื่อติดตามตัวคนร้ายมาดำเนินคดีต่อไป.
วัยรุ่นเมืองนนท์ ยกพวกมาไล่ฟันวินจยย.รับจ้างกลางดึกก่อเหตุแล้ววิ่งไปขึ้นปิกอัพเตรียมหนี ฝ่ายวินจยย.ตามไปเพื่อจะดูทะเบียนรถถูกยิงสวนมา 1 นัด กระสุนพุ่งเจาะท้องล้มฟุบ รวมมีคนถูกฟันเจ็บ 1 ถูกยิงสาหัสอีก 1 เชื่อคู่อริตามล้างแค้น
ไล่ฟันวินจยย.,ยิงถล่มวินจยย.,วัยรุ่นนนทบุรี,มนตรี เทียมเมือง,นนทบุรี,ข่าว,ไทยรัฐ,ข่าวสังคม,ข่าวภูมิภาค